LATVIJAS REPUBLIKAS MINISTRU KABINETS

2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2010. gada 26. janvāra noteikumos Nr. 70** **“Noteikumi par hidroelektrostaciju hidrotehnisko būvju**

**drošuma programmām un deklarācijām”**

*Izdoti saskaņā ar likuma “Par hidroelektrostaciju*

*hidrotehnisko būvju drošumu” 5. un 9. pantu*

1. Izdarīt Ministru kabineta 2010. gada 26. janvāra noteikumos Nr. 70 “Noteikumi par hidroelektrostaciju hidrotehnisko būvju drošuma programmām un deklarācijām” (Latvijas Vēstnesis, 2001, 16. nr.; 2011, 182. nr.; 2012, 201. nr.; 2013, 80. nr.; 2015, 197. nr.) šādus grozījumus:

1.1. Izteikt noteikumu 2., 3., 4., 5., 6., 7., 8. un 10. punktu šādā redakcijā:

“2. HES hidrotehnisko būvju valdītājs nodrošina programmas izstrādi un saskaņo to ar pašvaldībām, kuru teritorijās atrodas HES hidrotehniskās būves un objekti, kurus var ietekmēt avārija, un Valsts vides dienestu. Saskaņojot programmu, pašvaldības un Valsts vides dienests sniedz rakstisku atzinumu par HES hidrotehnisko būvju valdītāja iesniegto programmu. Pašvaldības atzinumā norāda programmas atbilstību pašvaldības teritorijas plānojumam un būvniecības prasībām.

HES hidrotehnisko būvju valdītājs iesniedz programmas kopiju Būvniecības valsts kontroles birojam vismaz mēnesi pirms būvatļaujas saņemšanas A drošuma klases būvēm un attiecīgās pašvaldības noteiktai institūcijai vai amatpersonai, kura pilda būvvaldes funkcijas, un kuras teritorijā atrodas HES hidrotehniskā būve (turpmāk – attiecīgās pašvaldības būvvalde), vismaz mēnesi pirms būves pieņemšanas ekspluatācijā B un C drošuma klases būvēm.

3. Tiesības izstrādāt programmu ir Hidrotehnisko būvju būvinženieriem vai pielīdzināmu kvalifikāciju ieguvušiem speciālistiem ar pieredzi hidrotehnisko būvju ekspluatācijā, kā arī juridiskajām un fiziskajām personām, kurām saskaņā ar Būvniecības likumu ir tiesības nodarboties ar hidrotehnisko būvju projektēšanu. Programmu izstrādā atbilstoši šo noteikumu 1. pielikumam.

4. Būvniecības valsts kontroles birojs pārliecinās, vai HES hidrotehnisko būvju valdītājs iesniedzis programmu par A drošuma klases būvēm, bet attiecīgās pašvaldības būvvalde – par B un C drošuma klases būvēm.

5. Ja būtiski mainās hidrotehnisko būvju ekspluatācijas apstākļi vai HES hidrotehnisko būvju tehniskais stāvoklis, kā arī ja tiek noteikti atšķirīgi drošuma uzraudzības pasākumi, programmā veic nepieciešamās izmaiņas tādā pašā kārtībā, kāda ir noteikta jaunas programmas izstrādei. Precizētās programmas kopiju par A drošuma klases būvēm nosūta Būvniecības valsts kontroles birojam, bet par B un C drošuma klases būvēm – attiecīgās pašvaldības būvvaldei.

6. Tiesības izstrādāt deklarāciju ir Hidrotehnisko būvju būvinženieriem vai pielīdzināmu kvalifikāciju ieguvušiem speciālistiem ar pieredzi hidrotehnisko būvju ekspluatācijā, kā arī juridiskajām un fiziskajām personām, kurām saskaņā ar Būvniecības likumu ir tiesības nodarboties ar hidrotehnisko būvju projektēšanu. Deklarāciju izstrādā atbilstoši šo noteikumu 2. pielikumam.

7. HES hidrotehnisko būvju valdītājs ar parakstu apstiprina deklarāciju un katru gadu līdz 31. maijam par A klases drošuma būvēm iesniedz to Būvniecības valsts kontroles birojam, bet par B un C klases būvēm - attiecīgās pašvaldības būvvaldei.

8. Programmu un deklarāciju HES valdītājs sastāda divos eksemplāros. Viens eksemplārs glabājas pie HES valdītāja, otrs – par A drošuma klases būvēm pie Būvniecības valsts kontroles biroja, bet par B un C drošuma klases būvēm pie attiecīgās pašvaldības būvvaldes.

10. Programmu kopiju un deklarāciju savlaicīgu iesniegšanu kontrolē Būvniecības valsts kontroles birojs par A drošuma klases būvēm un attiecīgās pašvaldības būvvalde par B un C drošuma klases būvēm.”

1.2. Svītrot 11. punktu.

1.3. Svītrot 1. pielikumā aiz vārda “Saņemts” vārdus “Ekonomikas ministrijā”.

1.4. Aizstāt 1. pielikuma A daļas 2.3. apakšpunktā vārdus “(caurules) (garums un tehniskais raksturojums)” ar vārdiem “(tips; garums un tehniskais raksturojums”.

1.5. Aizstāt 1. pielikuma A daļas 4.2. un 4.3. apakšpunktā vārdus “norādot varbūtīgumu” ar vārdiem “pārsniegšanas varbūtību”.

1.6. Aizstāt noteikumu 1. pielikuma C daļas 1.5. apakšpunktā vārdus “Minimālais līmenis” ar vārdiem “Minimālais ūdens līmenis”.

1.7. Aizstāt noteikumu 1. pielikuma C daļas 1.6. apakšpunktā “tā nodrošinājums caur novadbūvi” ar vārdiem “tā izvadīšanas caur HES hidrotehniskajām būvēm tehniskais nodrošinājums”.

1.8. Izteikt noteikumu 1. pielikuma C daļas 2.3. apakšpunktu šādā redakcijā:

“2.3. Pārējie pieļaujamie rādītāji deformāciju mērīšanas iekārtās un pjezometros2”.

1.9. Aizstāt noteikumu 1. pielikuma E daļas 4. punktā vārdus “Ūdenskrātuves ekspluatācijas noteikumi vai ūdens lietošanas atļauja” ar vārdiem “Ūdenskrātuves ekspluatācijas noteikumi un ūdens lietošanas atļauja”.

1.10. Izteikt noteikumu 1. pielikuma E daļas 5. punktu šādā redakcijā:

“HES hidrotehnisko būvju drošuma deklarācija (pēc tās sastādīšanas) un drošuma programma (pēc tās sastādīšanas)”.

1.11. Aizstāt noteikumu 2. pielikumā vārdus “Deklarāciju Ekonomikas ministrijā pieņēma” ar vārdiem “Deklarāciju pieņēma”.

1.12. Aizstāt noteikumu 2. pielikuma B daļas 4. punktā vārdus “deformācija un blīvējuma stāvoklis” ar vārdiem “deformāciju un blīvējumu”.

2. Noteikumi stājas spēkā 2021. gada 1. decembrī.

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza:

Valsts sekretāra pienākumu izpildītājs,

valsts sekretāra vietnieks E. Šaicāns